Христо Радевски
Поточето

chitanka.info

Малкото, планинското поточе!

Колко много с него си приличаме!

Но приличаме си ний в едно, че

двамата обичаме да тичаме.

Двамата се смеем и бърборим,

камъни и трапища прескачаме.

Но не можем с него ей нагоре,

ей на оня връх да се изкачиме.

Че надолу то като стрела е,

а нагоре да върви — не знае!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.